GSTEL-GJS กอดคอกันพุ่ง ลุ้นกำไรปี 60 ทำนิวไฮ
GSTEL-GJS กอดคอกันพุ่ง ลุ้นกำไรปี 60 ทำนิวไฮ ฟากรายได้โตกว่า 10%
3 ก.ค. 2560

ผู้สื่อข่าวรายงานว่า ราคาหุ้น บริษัท จี สตีล จำกัด (มหาชน) หรือ โดยล่าสุด ณ เวลา 11.46 น. ราคาอยู่ที่ 0.50 บาท บวก 0.03บาท หรือ 6.38% สูงสุดที่ 0.51 บาท ต่ำสุดที่ 0.48 บาท มูลค่าซื้อขายที่ 54.46 ล้านบาท
ด้านบริษัท จี เจ สตีล จำกัด (มหาชน) หรือ GJS ซึ่งเป็นบริษัทลูกของ GSTEL ราคาอยู่ที่ 0.56 บาท บวก 0.04 บาท หรือ 7.69% สูงสุดที่ 0.58 บาท ต่ำสุดที่ 0.53 บาท มูลค่าซื้อขายที่ 272.65 ล้านบาท ขณะที่ดัชนีตลาดหุ้นไทยโดยรวมบวก 0.15%
โดยราคาหุ้น GSTEL และ GJS ปรับตัวขึ้นแรง หลังจากมีการคาดการณ์ว่า GJS ในปี 2560 ผลประกอบการมีโอกาสที่กำไรสุทธิจะเติบโตทุบสถิติใหม่ (นิวไฮ) และรายได้จะเติบโตกว่า 10% เมื่อเทียบกับปี 2559 ที่ขาดทุนสุทธิ 7.14 ล้านบาท และรายได้รวม 1.17 หมื่นล้านบาท ล่าสุดไตรมาส 1/60 มีกำไรสุทธิสูงถึง 967.26 ล้านบาท รายได้รวมที่ 4.29 พันล้านบาท
 